- Hindi News
- No fake news
- Tmc Workers Dancing With Gun And Sword After Victory In Bengal Election False Claim In Investigation
फेक न्यूज एक्सपोज:बंगाल चुनाव में जीत के बाद बंदूक और तलवार लेकर नाचते दिखे TMC कार्यकर्ता? पड़ताल में झूठा निकला दावा
क्या हो रहा है वायरल: सोशल मीडिया पर एक वीडियो वायरल हो रहा है। वीडियो में कई लोग ममता बनर्जी के चुनावी एंथम 'खेला होबे' गाने पर हाथ में पिस्टल और तलवार लेकर नाचते हुए नजर आ रहे हैं।
दावा किया जा रहा है कि बंगाल में चुनावी नतीजे आने के बाद TMC कार्यकर्ता हाथ में हथियार लेकर कुछ यूँ जीत का जश्न मना रहे हैं।
और सच क्या है?
- वायरल वीडियो के अलग-अलग की-फ्रेम को हमने गूगल पर रिवर्स सर्च किया। सर्च रिजल्ट में ये वीडियो एक सोशल मीडिया अकाउंट पर मिला।
- ध्यान देने वाली बात यह है कि ये वीडियो अकाउंट पर 25 सितंबर, 2020 को अपलोड हुआ था। साथ ही इस वीडियो में 'खेला होबे' नहीं बल्कि कोई अलग गाना सुनाई दे रहा है।
- पड़ताल के दौरान हमें कोलकाता पुलिस के सोशल मीडिया अकाउंट पर वीडियो से जुड़ा एक पोस्ट मिला। कोलकाता पुलिस ने वायरल पोस्ट का खंडन करते हुए इसे फेक बताया है।
- साफ है कि सोशल मीडिया पर वायरल हो रहा पोस्ट फेक है। वीडियो के साथ किया जा रहा दावा गलत है।
tgl_Latn eng_Latn eng_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva